*Kitos reikšmės – Aukštupėnai (reikšmės).*

| Aukštupėnaivok. *Augstupönen, Hochweiler* |
| --- |
| 

AukštupėnaiAukštupėnai

54°48′01″š. pl. 22°52′14″r. ilg.﻿ / ﻿54.8004°š. pl. 22.8706°r. ilg.﻿ / 54.8004; 22.8706﻿ (Aukštupėnai (Pilkalnio apskritis))Koordinatės: 54°48′01″š. pl. 22°52′14″r. ilg.﻿ / ﻿54.8004°š. pl. 22.8706°r. ilg.﻿ / 54.8004; 22.8706﻿ (Aukštupėnai (Pilkalnio apskritis)) |
|  |
| Laiko juosta: (UTC+2) |
|  |
| **Valstybė** | Rusijos vėliava Rusija |
| **Sritis** | Kaliningrado sritis Kaliningrado sritis |
| **Rajonas** | Krasnoznamensko rajonas |

**Aukštupėnai**, **Samoliškiai** (vok. *Augstupönen*, nuo 1938 m. *Hochweiler*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 23 km į rytus nuo Pilkalnio, 2 km į šiaurę nuo Kudirkos Naumiesčio, Šešupės kairiajame krante.

Istorija
--------

Aukštupėnų kaimo bendruomenė 1927–34 m.
Įkurti 1700 m. valstybinio miško žemėse. Anksčiau vadinti Samoliškiais (vok. *Samolischken, Sammolischken, Simolischken*). 1785 m. buvo šatulinių kulmiškių kaimas ir pasienio gyvenvietė su 10 ugniakurų, 1821 m. – šatulinių kulmiškių kaimas su 59 gyventojais. 1846 m. Aukštupėnuose buvo 20 gyvenamųjų pastatų ir 125 gyventojai. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1857 m. prie kaimo prijungtas nedidelis Kolikiškių (Eichenfeldės) dvaras. Kaime buvo malūnas, kaimo vakariniu pakraščiu tekėjo Upelis, Šešupės intakas. Po Antrojo pasaulinio karo kaimas išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

Gyventojai
----------

|  |
| --- |
|  **Demografinė raida tarp 1905 m. ir 1939 m.** |
| **1905 m.** | **1910 m.** | **1933 m.** | **1939 m.** |
| 120 | 151 | 128 | 138 |
| 

| Demografinės raidos histograma |
| --- |
| 
 |

 |

Kolikiškių dvaras
-----------------

Kaimo pietuose buvo nedidelė Kolikiškių (vok. *Kollikischken, Kollachischken*) arba Eichenfeldės (vok. *Eichenfelde*) dvaro sodyba, įkurta, kaip ir pats kaimas, pagal Kulmo teisę šatulinės kolonizacijos metu. Jau 1785 m. šaltiniuose dvaras minimas vokišku Eichenfeldės pavadinimu, vėliau, XIX a. pradžioje dar minimi abu pavadinimai. 1821 m. turėjo 7, 1846 m. – 15, 1910 m. – 9 gyventojus. Tarpukariu buvo viena didesnių kaimo sodybų, turėjo šaudyklą, atskiras kapinaites.

Šaltiniai
---------

1. ↑  Pilkalnio apskrities gyvenvietės. Mažosios Lietuvos enciklopedija, T.3 (Mec-Rag). Vilnius, Mažosios Lietuvos fondas, Mokslo ir enciklopedijų leidybos institutas, 2006
2. ↑  Erwin Spehr, Aus der Geschichte des Kreises Schloßberg (Pillkallen), vok.
3. ↑  Dietrich Lange, Geographisches Ortsregister Ostpreußen (2005): Aukštupėnai, vok.
4. ↑  Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.6. Karaliaučius ir Leipcigas, 1785 vok.
5. ↑  Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.1 (A – F), p.40. Kümmel, Halle, 1821 vok.
6. ↑  Eduard Messow, Topographisch-statistisches Handbuch des Preussischen Staats, T.1 (A – K), p.26. Baensch, Magdeburgas, 1846, vok.
7. ↑  Širvintos valsčius, Teritoriniai pokyčiai Vokietijoje ir vokiečių administruojamose teritorijose 1874-1945 m. vok.
8. ↑  Pilkalnio apskrities kaimų sąrašas (1910 m.) vok.
9. ↑  www.verwaltungsgeschichte.de Pilkalnio apskritis vok.